text: Opdateret: Motorvej genåbnet efter uheld
  29 juli 2015 kl. 05.05
  Et uheld på Esbjerg-motorvejen i vestgående retning har onsdag morgen spærret en del af motorvejen.
  Et færdselsuheld på motorvejen ved Esbjerg var onsdag morgen skyld i, at en del af motorvejen ved Korskroen ved Varde blev spærret. Bilister måtte dermed bruge fra- og påkørslen ved Korskroen, for at komme forbi afspærringen.
  - Der er tale om en bilist, der kører ligeud i rundkørslen i stedet for at følge vejen rundt. Derefter kører han ned ad en skrænt og ender på motorvejen, fortæller vagtchef for Syd- og Sønderjyllands Politi, Erik Lindholdt.
  Ifølge vagtchefen var det en 32-årig mand fra Bramming, der var fører af bilen.
  - han er nu kørt til Sydvestjysk Sygehus for at blive tjekket, men det ser ikke ud til at han er kommet meget til skade. Men vi tager en blodprøve, så vi kan se, om der har været alkohol i blodet, siger vagtchefen.
  E20 v/Korskroen er nu genåbnet. #politidk
  
  #E20 #Esbjergmotorvejen er spærret ved frakørsel 73 Korskro i retningen mod Esbjerg. Trafikken ledes af og på ved 73 Korskro.
  
  